རྒྱལ་ཚོགས་ཀྱི་སྨྲ་བརྗོད་དང་བསམ་བརྗོད་རང་དབང་སྲུང་སྐྱོབ་གནང་མཁན་གྱི་དམིགས་བསལ་སྐུ་ཚབ་ཚོགས་ཆུང་དང་འགྲོ་བ་མིའི་ཐོབ་ཐང་སྲུང་སྐྱོབ་གནང་མཁན་གྱི་དམིགས་བསལ་སྐུ་ཚབ།གཞན་ཡང་ཆོས་དད་རང་དབང་གི་དམིགས་བསལ་སྐུ་ཚབ་ཚོགས་ཆུང་བཅས་གསུམ་ནས་སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེ་དམ་པའི་ཚ་མོ་ཉི་མ་ལྷ་མོ་ལགས་དང་སྒྲོལ་དཀར་ལྷ་མོ་ལགས་རྣམ་གཉིས་ཀྱི་གནད་དོན་ཐོག་ལ་བློ་འཚབ་དང་འབྲེལ་རྒྱ་གཞུང་གིས་སྔ་ལོ་རིན་པོ་ཆེ་དམ་པའི་ཚ་མོ་གཉིས་འཛིན་བཟུང་བཙན་ཁྲིད་བྱས་པ་མ་ཟད།སྐབས་དེར་ལི་ཐང་ནང་གི་བོད་མི་ཞི་རྒོལ་བ་ཚོར་དྲག་གནོན་ཤུགས་ཆེ་བྱས་པ་དང་།ལྷག་དོན་ལི་ཐང་དང་ནག་ཆུ་ས་གནས་ཀྱི་མང་ཚོགས་ཚོའི་སྨྲ་བརྗོད་རང་དབང་དང་བསམ་བརྗོད་རང་དབང་།དེ་བཞིན་འདུ་འཛོམས་རང་དབང་བཅས་ལ་སྟངས་འཛིན་ནན་པོ་བྱ་ཕྱིར་ས་གནས་དེ་དག་གི་དྲ་རྒྱའི་བརྒྱུད་ལམ་ཡོངས་རྫོགས་བཀག་འགོག་བྱས་པ་ཐེར་བཏོན་གནང་འདུགརྒྱ་གཞུང་ནས་བོད་མི་གང་བྱུང་དུ་འཛིན་བཟུང་བཙན་ཁྲིད་བྱས་པ་དང་བོད་མི་ཞི་རྒོལ་བར་ཆེས་དྲག་གནོན་གྱི་སྲིད་བྱུས་ལག་བསྟར་བྱས་པ།ལྷག་དོན་བོད་མིའི་ཆོས་ཕྱོགས་ཀྱི་བྱེད་སྒོ་ཁག་ལ་བརྩི་མེད་རྡོག་རོལ་གཏོང་བཞིན་པ་དེ་དག་རྒྱལ་སྤྱིའི་འགྲོ་བ་མིའི་ཐོབ་ཐང་གི་འབྲུ་དོན་ལྟར་གནང་ན་ཁྲིམས་མཐུན་ཇི་ལྟར་ཆགས་མིན་ཐད་གསལ་བཤད་དགོས་པའི་ནན་བརྗོད་གནང་འདུག